Käesolevaga taotleb Sihtasutus Metsapõnts (edaspidi SA) Riigikantseleilt 50 000 eurot projekti teostamiseks 2026. aastal. 

Eesmärk: Edendada strateegilist koostööd laia riigikaitse arendamisel riigi, era-, mittetulundussektori vahel ning tulla välja uuenduslike lahendustega laia riigikaitse probleemide juures. 

Projekti keskmeks on korraldada 2026. aastal kaks innovatsiooniüritust riigikaitse probleemide käsitlemiseks ja neile lahenduskäikude pakkumiseks üritusel osalejate poolt. Innovatsiooniüritus toimub läbi kolme päeva (nädalavahetus) ja sellel on planeeritud osalema võrdses mahus riigi, erasektori ja mittetulundussektori esindajaid. Üritusel käsitletakse koos riigiasutuse välja töötatud riigikaitsega seotud probleemistikku ja püütakse kirjeldatud probleemile luua võistlevates tiimides lahendusi klassikalist häkatoni metoodikat kasutades. Esimene üritus, millele toetust otsime, on plaanitud toimuma 14.-16. augustil 2026.
Oleme planeerinud augustikuisele üritusele kutsuda näiteks esindajaid teiste hulgas: Riigikantseleist, Kaitseministeeriumist, Riigi Kaitseinvesteeringute Keskusest, Eesti Kaitseväe Tulevikuvõime ja Innovatsiooni Väejuhatusest ning erasektorist (sealhulgas kaitsetööstusest)  nagu investorid, tootearendajad, disainerid ja juristid. Igale üritusele oleme plaaninud kaasata ka esindajad vähemalt kahest välisriigist (vähemalt üks neist on plaanitud osalema füüsiliselt Eestis), kes on planeeritud üritusel tutvustama oma riigi lahendusi sarnastele probleemidele. Tulemustena loodame näha senisest laiemal alusel koostatud võimalikke lahenduskäike osalevate tiimide poolt. Kõik ürituse käigus loodud lahenduskäigud on kasutamiseks kõikidele osalejatele ja sisendiks Riigikantseleile laia riigikaitse planeerimistegevuste juures.
Ühe ürituse eelarveks planeerime 50 000 eurot:
1. 30 000 eurot majutuse, toitlustuse ja innovatsiooniürituse korraldamiseks vajaliku toe eest ürituse toimumise asukohas.
2. 20 000 eurot innovatsiooniürituse läbiviijate ja väliskülaliste üritusele kohale tulemiseks vajalike logistikakulude eest.
Seega plaanime Riigikantseleilt taotletava rahaga rahastada poole mõlema innovatsiooniürituse maksumusest. Teise poole augustikuise innovatsiooniürituse maksumusest rahastab SA koostöös Eesti Kaitseväe Tulevikuvõime ja Innovatsiooni Väejuhatusega. Loodame, et Riigikantselei jaoks väärib selline üritus toetust osana laiast riigikaitsest, kuna see võiks lõpptulemusena märkimisväärselt suurendada terve ühiskonna kaasatust riigikaitse probleemide lahendamisesse.

Ajakava:
SA on algatanud augustikuise innovatsiooniürituse korraldamise ning algatab hiljemalt augustis 2026 oktoobrikuise ürituse planeerimise. 
1. Augustikuise ürituse planeerimiseks on SA organiseerinud: 
a. suulise kokkuleppe ürituse potentsiaalse majutaja, toitlustaja ja korraldamiseks vajaliku toega ürituse toimumise asukohas Kõue-Triigi Mõisas 14.-16. augustil. Oleme võtnud võrreldava pakkumise veel ühelt seminariteenuse pakkujalt ja kinnitame, et tegu on soodsaima pakkumisega selle ürituse läbiviimiseks.
b. ürituse probleemistiku defineerimise läbiviiva strateegilise kommunikatsiooni partneri ning KV TIVJga kes osalevad innovatsiooniüritusel kohapeal.
2.  Oktoobrikuise ürituse planeerimiseks on SA tänaseks teinud suulise kokkuleppe ühe võimaliku ürituse toimumise asukohaga ja oleme küsimas teist pakkumist majutuse ja seminariteenuse kohta.
